Нас можа здзіўляць такая просьба апосталаў у той час, калі Езус кажа пра згаршэнні. Аднак насамрэч патрэбна вялікая вера, калі з жалем глядзім на смутныя падзеі ў сям’і, на працы, на вучобе, ва ўрадзе, у дзяржаве, а нават у Касцёле. Тады сапраўды патрэбна вера ў другога чалавека і Бога. Яна можа зменшыцца і знікнуць, калі тыя, якія павінны быць адказнымі пастырамі, праз свае нягодныя паводзіны вядуць на згубу іншых. Толькі Бог ніколі не падвядзе. Таму чалавек заўсёды можа з даверам да Яго звяртацца, прасіць аб веры, якая пераменіць людзей і дасць сілу прабачаць грэшнікам. Гэтаму вучаць праз сваё пытанні апосталы, адказныя пастыры.